Shushica (Elbasan)

Shushica është një fshat në Komunën Shushicë në Rrethin e Elbasanit të Shqipërisë. Ajo ka një histori të pasur dhe ndodhet më një zonë fushore si dhe përbëhet nga lloje të ndryshme bimësh. Shushica dikur ka qenë komunë e pavarur. Gjatë reformës së qeverisjes vendore 2015, ajo u bë pjesë e nënndarjes së Bashkisë më të madhe Elbasan. Ky ndryshim synonte të thjeshtonte funksionet administrative dhe të përmirësonte qeverisjen.

 Gjeografia 
Shushica shtrihet në juglindjdje të Elbasanit dhe në anën e majtë të lumit Shkumbin, pothuajse paralel me një pjesë të lashtë të Elbasanit shtrihet qendra e komunës Shushicë. Komuna Shushicë ka një sipërfaqe prej 88 km² dhe me një klimë mjaft të përshtatshme për florën dhe faunën. Shkumbini ndan Elbasanin nga Bysheku i mrekullueshëm, me fllad ledhatues e ujë të ftohtë brisk, që duket sikur nuk lodhet së mërmërituri poshtë rrapeve legjendarë.

 Historia 
Emri Shushicë vjen që nga lashtësia. Në përgjithësi zbërthimi I etimologjisë së emrave të fshatrave ashtu si edhe emri Shushicë, nuk është shkencor por bëhet sipas gojëdhënave popullore. Për prejardhjen e emrit "Shushicë", ka mendime se etimologjikisht mund të vijë nga sllavishtja, që nga koha e pushtimit bullgar ku "Shushicë" do të thotë "vend me ujë". Dhe ne fakt, në mjaft pika të kësaj zone ka vendburime uji. Dikur ky fshat ka qenë i krishterë dhe besimin e ndërroi më vonë pas pushtimit turk, në vitin 1595. Që ky fshat ka pasur këtë lloj besimi e vërtetojnë shumë toponime, si lagjja "Katund i vjetër", në të cilën ka qenë ndërtuar kisha dhe sot njihet si "Kaurresha". 

 Popullsia 
Në fillimin e vendosjes ku është dhe sot e shtrirë, fshati ka pasur 36 familje dhe në vitin 1981 arriti në 325 shtëpi, në 1983 banorë. Nga këto, 990 vetë ishin në moshë pune dhe punonin ne kooperativë 775 veta. Përmirësimi I kushteve të jetesës dhe strukturës së ushqimit, bëri të mundur që njumri i banorëve të dyfishohej. Në vitin 1988 ishin numëruar 1170 familje me 6577 banorë. Nga 1233 votues që kishte ky fshat në vitin 1991, arriti në 2360 votues në vitin 2011.

 Ekonomia 

 Lidhje të jashtme 

 Referime 

Kategoria:Fshatra në Shqipëri